ກໍາປູເຈຍ ຖືເປັນສໍາຄັນຄວາມສາມັກຄີມິດຕະພາບທີ່ເປັນມູນເຊື້ອ ແລະ ການຮ່ວມມືຮອບດ້ານກັບຫວຽດນາມ
(VOVWORLD) -ກໍາປູເຈຍ ຖືເປັນສໍາຄັນຄວາມສາມັກຄີມິດຕະພາບທີ່ເປັນມູນເຊື້ອ ແລະ ການຮ່ວມມືຮອບດ້ານກັບຫວຽດນາມ. ນີ້ແມ່ນຄໍາຢ້ັງຢືນຂອງທ່ານນາຍົກລັດຖະມົນຕີ ກໍາປູເຈຍ Samdech Hun Sen ທີ່ການຕ້ອນຮັບຄະນະພະນັກງານການເມືອງຂັ້ນສູງກອງທັບປະຊາຊົນຫວຽດນາມ, ໂດຍທ່ານ ພົນໂທ ເລືອງເກື່ອງ, ເລຂາສູນກາງພັກ, ຫົວໜ້າກົມໃຫຍ່ການເມືອງ ກອງທັບປະຊາຊົນ ຫວຽດນາມ ນໍາໜ້າ ໄດ້ໄປຢ້ຽມຢາມລາຊະອານາຈັກ ກໍາປູເຈຍ ຢ່າງເປັນທາງການ ໃນວັນທີ 21 ກັນຍາ.
ທ່ານພົນໂທ ເລືອງເກື່ອງ ໄດ້ຢັ້ງຢືນວ່າ ພັກ, ລັດ, ກອງທັບ ແລະ ປະຊາຊົນຫວຽດນາມ ຕີລາສູງ ຕໍ່ການສະໜັບສະໜູນ, ການຊ່ວຍເຫຼືອຂອງລັດຖະບານ, ປະຊາຊົນ ແລະ ກອງທັບ ກໍາປູເຈຍ ທີ່ມີຕໍ່ ຫວຽດນາມ; ທ່ານປາດຖະໜາວ່າ ທ່ານນາຍົກລັດຖະມົນຕີ Samdech Hun Sen ຈະສືບຕໍ່ເອົາໃຈໃສ່, ສ້າງເງື່ອນໄຂ ເພື່ອໃຫ້ກົມໃຫຍ່ການເມືອງ ກອງທັບປະຊາຊົນ ຫວຽດນາມ ແລະ ກົມໃຫຍ່ ບໍລິການດ້ານປ້ອງກັນຊາດ ກໍາປູເຈຍ ປະຕິບັດບັນດາເນື້ອໃນຮ່ວມມືໃຫ້ເປັນຢ່າງດີ; ພ້ອມທັງສະເໜີໃຫ້ຝ່າຍ ກໍາປູເຈຍ ສືບຕໍ່ຊ່ວຍເຫຼືອຍູ້ໄວການຊອກຫາ, ທ້ອນໂຮມ ແລະ ສົ່ງອັດຖິຂອງນັກຮົບຜູ້ເສຍສະຫຼະຊີວິດເພື່ອຊາດ, ທະຫານອາສາສະໝັກ ແລະ ນັກຊ່ຽວຊານ ຫວຽດນາມ ທີ່ເສຍສະຫຼະຊີວິດຢູ່ ກໍາປູເຈຍ ກັບຄືນເມືອປະເທດ; ໂຄສະນາເຜີຍແຜ່ໃຫ້ຄົນລຸ້ນຫຼັງກ່ຽວກັບ ນໍ້າໃຈສາມັກຄີ, ຄວາມສະໜິດຕິດພັນລະຫວ່າງປະຊາຊົນ ແລະ ກອງທັບສອງປະເທດ.